תקנות רישום קבלנים לעבודות הנדסה בנאיות (סדרי רישום)

{{ח:התחלה}}
{{ח:כותרת|תקנות רישום קבלנים לעבודות הנדסה בנאיות (סדרי רישום), התשמ״ח–1988}}

{{ח:פתיח-התחלה}}
{{ח:תיבה|ק״ת תשמ״ח, 1088|תקנות רישום קבלנים לעבודות הנדסה בנאיות (סדרי רישום)|https://olaw.org.il/takanot/takanot-5130.pdf}}; {{ח:תיבה|תשנ״ג, 1056|תיקון|https://olaw.org.il/takanot/takanot-5539.pdf}}; {{ח:תיבה|תשנ״ד, 12|ת״ט|https://olaw.org.il/takanot/takanot-5548.pdf}}; {{ח:תיבה|תש״ס, 854|תיקון|https://olaw.org.il/takanot/takanot-6052.pdf}}; {{ח:תיבה|תשס״ב, 436|תיקון|https://olaw.org.il/takanot/takanot-6152.pdf}}; {{ח:תיבה|תשפ״ה, 1452|תיקון|https://olaw.org.il/takanot/takanot-11810.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רישום קבלנים לעבודות הנדסה בנאיות#סעיף 17|סעיף 17}} {{ח:חיצוני|חוק רישום קבלנים לעבודות הנדסה בנאיות|לחוק רישום קבלנים לעבודות הנדסה בנאיות, התשכ״ט–1969}}, ולאחר שנועצתי במועצה לעבודות הנדסה בנאיות, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגשת בקשה}}
{{ח:תת|(א)}} המבקש להירשם בפנקס הקבלנים ימלא טופס לרישום שאישר רשם הקבלנים (להלן – הבקשה).
{{ח:תת|(ב)}} את הבקשה ניתן לקבל במשרד רשם הקבלנים.

{{ח:סעיף|2|מסמכים המצורפים לבקשה|תיקון: תשנ״ג}}
{{ח:תת|(א)}} לבקשה יצורפו המסמכים והאישורים הבאים:
{{ח:תתת|(1)}} תצלומים של תעודות, אישורים ותצהירים של מעסיקים וכדומה – המעידים על כישוריו של המבקש להירשם בפנקס הקבלנים, לפי {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4 לחוק}};
{{ח:תתת|(2)}} לפי דרישת רשם הקבלנים יוגשו תצהירים לפי {{ח:חיצוני|פקודת הראיות|פקודת הראיות}} להשלמת החומר המתואר בפסקה (א) {{ח:הערה|[צ״ל: בפסקה (1)]}} או במקומו;
{{ח:תתת|(3)}} תצלום אישור על רישום המבקש כעוסק מורשה לענין מס ערך מוסף;
{{ח:תתת|(4)}} אישור מאת פקיד השומה, רואה חשבון או יועץ מס מוסמך, על ניהול ספרי חשבונות כחוק.
{{ח:תת|(ב)}} בנוסף לאמור בתקנת משנה (א) תצרף –
{{ח:תתת|(1)}} חברה – תצלומים של התעודה המעידה על רישומה בידי רשם החברות, וכן את תזכיר ההתאגדות והתקנות שלה;
{{ח:תתת|(2)}} שותפות – תצלום של התעודה המעידה על רישומה בידי רשם השותפויות, והעתק חוזה השותפות – אם קיים כזה.

{{ח:סעיף|2א|רישום לפי {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4(א)(6) לחוק}}|תיקון: תשנ״ג, תש״ס, תשס״ב, תשפ״ה}}
{{ח:תת|(א)}} המבקש להירשם לפי הוראות {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4(א)(6) לחוק}} או מי שנרשם לפי {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4(א)(6) לחוק}} ומבקש להיות זכאי להישאר רשום בפנקס (להלן – המבקש) ימציא, נוסף על המפורט {{ח:פנימי|סעיף 2|בתקנה 2}}, תצהיר שיפורטו בו כל אלה:
{{ח:תתת|(1)}} המבקש מעסיק שני עובדים שמתקיים בהם אחד התנאים {{ח:חיצוני|חוק רישום קבלנים לעבודות הנדסה בנאיות#סעיף 4|שבסעיף 4(א)(1) עד (4) לחוק}} (להלן – האחראים), או לחלופין אם המבקש מבקש להיות מסווג בסוג הנמוך ביותר בענף או בענף המשנה, לפי {{ח:חיצוני|תקנות רישום קבלנים לעבודות הנדסה בנאיות (סיווג קבלנים רשומים)|תקנות רישום קבלנים לעבודות הנדסה בנאיות (סיווג קבלנים רשומים), התשמ״ח–1998}}, והוא מבצע בכל זמן נתון עבודות הנדסה בנאיות בשלושה אתרים, לכל היותר, בהתאם לסיווגו – הוא מעסיק אחראי אחד;
{{ח:תתת|(2)}} המבקש מקיים קשר קבוע עם האחראים;
{{ח:תתת|(3)}} האחראים מפקחים פיקוח מקצועי צמוד ומתמיד על ביצוע כל עבודות ההנדסה הבנאיות, שהמבקש מבצע, מתחילתן ועד סיומן;
{{ח:תתת|(4)}} האחראים הם חלק מהמערך הניהולי, הביצועי של המבקש, ונושאים במלוא האחריות ההנדסית על כל פעולותיו המקצועיות של המבקש כקבלן לעבודות הנדסה בנאיות;
{{ח:תתת|(5)}} בין המבקש והאחראים מתקיימים יחסי עובד ומעביד;
{{ח:תתת|(6)}} כל אחד מהאחראים מועסק במשרה מלאה; לענין זה, ”משרה מלאה“ – העסקה של 40 שעות בשבוע לפחות;
{{ח:תתת|(7)}} התחייבות להודיע לרשם מיד על כל שינוי בפרט מפרטי התצהיר;
{{ח:תתת|(8)}} פרטים נוספים לפי דרישת הרשם.
{{ח:תת|(ב)}} אחת לשנה ימציא קבלן שנרשם לפי {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4(א)(6) לחוק}} לרשם:
{{ח:תתת|(1)}} תצהיר המפרט את עבודות ההנדסה הבנאיות שביצע מיום רישומו או מיום תצהירו האחרון לפי הענין;
{{ח:תתת|(2)}} תצהיר כל אחד מהאחראים כי הוא מועסק כאמור בתקנת משנה (א) ופירוט תפקידיו בעבודות ההנדסה הבנאיות שביצע אצל הקבלן;
{{ח:תתת|(3)}} כל מסמך נוסף שידרוש הרשם.
{{ח:תת|(ג)}} קבלן שלא המציא במועד מסמכים, כאמור בתקנת משנה (ב), יראוהו כמי שחדל להעסיק אחראים ורישומו בפנקס יבוטל.
{{ח:תת|(ד)}} קבלן המבקש להחליף אחראי ולהישאר רשום על סמך העסקת אחראי אחר שמתקיימות בו דרישות תקנות אלה, יגיש על כך בקשה מראש לרשם ורשאי הרשם לאשר את הבקשה; אישור כאמור יכול שיותנה בשינוי סיווג שניתן למבקש בהתאם {{ח:חיצוני|תקנות רישום קבלנים לעבודות הנדסה בנאיות (סיווג קבלנים רשומים)|לתקנות רישום קבלנים לעבודות הנדסה בנאיות (סיווג קבלנים רשומים), התשמ״ח–1988}} (להלן – תקנות הסיווג).

{{ח:סעיף|2ב|חידוש רישום|תיקון: תש״ס}}
{{ח:ת}} בוטל רישומו של קבלן כאמור {{ח:פנימי|סעיף 2א|בתקנה 2א(ג)}}, רשאי הרשם לחדש רישומו בפנקס לפי {{ח:חיצוני|חוק רישום קבלנים לעבודות הנדסה בנאיות#סעיף 4|סעיף 4(א)(6) לחוק}}, אם הוגשה בקשה לחידוש הרישום ולא חלפה חצי שנה מיום ביטול הרישום כאמור; חידוש כאמור, יכול שיותנה בשינוי סיווג שניתן למבקש בהתאם {{ח:חיצוני|תקנות רישום קבלנים לעבודות הנדסה בנאיות (סיווג קבלנים רשומים)|לתקנות הסיווג}}.

{{ח:סעיף|3|מסמכים נוספים|תיקון: תשנ״ג}}
{{ח:ת}} הרשם רשאי לדרוש מהמבקש מסמכים נוספים על אלה המנויים {{ח:פנימי|סעיף 2|בתקנות 2}} {{ח:פנימי|סעיף 2א|ו־2א}} כדי לאמת את המידע שמסר לו המבקש בדבר הכישורים המקצועיים ומהימנותו.

{{ח:סעיף|4|משלוח הבקשה}}
{{ח:ת}} הבקשה על כל צרופותיה כמתואר לעיל, תומצא בדואר לרשם הקבלנים.

{{ח:סעיף|5|אישור קבלה}}
{{ח:ת}} הרשם יודיע למבקש, תוך ארבעה עשר ימים מיום הבקשה, על קבלתה והעברתה לטיפול.

{{ח:סעיף|6|החלטת הרשם}}
{{ח:ת}} הרשם יחליט בבקשה תוך ששים ימים מיום קבלת כל המסמכים שנדרשו לפי {{ח:פנימי|סעיף 2|תקנות 2}} {{ח:פנימי|סעיף 3|ו־3}}.

{{ח:סעיף|7|ביטול}}
{{ח:ת}} בטלים –
{{ח:ת}} {{ח:חיצוני|צו רישום קבלנים לעבודות הנדסה בנאיות (מועד סופי ותנאים לרישום)|צו רישום קבלנים לעבודות הנדסה בנאיות (מועד סופי ותנאים לרישום), התש״ל–1970}};
{{ח:ת}} {{ח:חיצוני|צו רישום קבלנים לעבודות הנדסה בנאיות (מועד סופי ותנאים לרישום ענפי המשנה)|צו רישום קבלנים לעבודות הנדסה בנאיות (מועד סופי ותנאים לרישום ענפי המשנה), התשל״ד–1974}}.

{{ח:חתימות|כ״ו בתמוז התשמ״ח (11 ביולי 1988)}}
* '''דוד לוי'''
שר הבינוי והשיכון
{{ח:סוגר}}
{{ח:סוף}}
[[קטגוריה:בוט חוקים]]